จีน-สหรัฐเห็นพ้องจัดประชุมเพื่อเจรจาการค้าต้นเดือน ต.ค. ที่กรุงวอชิงตัน - FINNOMENA
หัวหน้าคณะผู้แทนเจรจาการค้าของจีนและสหรัฐ ได้เห็นพ้องร่วมกันในวันนี้ว่า ทั้งสองฝ่ายจะร่วมมือกันอย่างจริงจังในการสร้างปัจจัยแวดล้อมที่เอื้ออำนวยต่อการปรึกษาหารือด้านการค้า
5 ก.ย. 2562

หัวหน้าคณะผู้แทนเจรจาการค้าของจีนและสหรัฐ ได้เห็นพ้องร่วมกันในวันนี้ว่า ทั้งสองฝ่ายจะร่วมมือกันอย่างจริงจังในการสร้างปัจจัยแวดล้อมที่เอื้ออำนวยต่อการปรึกษาหารือด้านการค้า
ในการสนทนาทางโทรศัพท์ครั้งล่าสุดนี้ จีนและสหรัฐได้เห็นพ้องที่จะจัดการประชุมเพื่อหารือด้านเศรษฐกิจและการค้าในระดับสูงครั้งที่ 13 ในช่วงต้นเดือนต.ค.นี้ ที่กรุงวอชิงตัน และทั้งสองฝ่ายจะยังคงติดต่อสื่อสารกันอย่างใกล้ชิดก่อนที่จะถึงวันดังกล่าว
ข้อตกลงที่ทำขึ้นระหว่างการสนทนาทางโทรศัพท์ในครั้งนี้ เกิดขึ้นหลังจากการหารือกันระหว่างนายหลิว เหอ รองนายกรัฐมนตรีจีน พร้อมด้วยนายโรเบิร์ต ไลท์ไฮเซอร์ ผู้แทนการค้าสหรัฐ และนายสตีเวน มูนชิน รัฐมนตรีคลังสหรัฐ
ทั้งนี้ คณะทำงานของจีนและสหรัฐจะปรึกษาหารือกันในช่วงกลางเดือน ก.ย. เพื่อเตรียมความพร้อมสำหรับการเจรจาในระดับสูง โดยมีเป้าหมายที่จะให้การเจรจามีความคืบหน้าด้วยดี
ที่มา : https://www.bloomberg.com/news/articles/2019-09-05/china-u-s-to-hold-trade-talks-in-washington-in-early-october
แท็ก:
แชร์บทความ: